·Per primera cop s'imputen els delictes d'associació il·lícita i desordres públics en considerar que aquests grups delictius formen part d'una estructura jerarquitzada i clarament organitzada i pels danys i perjudicis que ocasionen
·En el moment del registre d'un dels domicilis, els agents van poder detenir 4 integrants del grup que arribaven en una furgoneta amb 600 kilos de material presumptament sostret
Agents de la Policia de la Generalitat-Mossos d'Esquadra de la Divisió d'Investigació Criminal van desarticular dimarts passat, 9 d'octubre, a Santa Coloma de Gramenet un grup format per 8 persones, entre les quals hi ha un menor d'edat, per la seva presumpte relació amb robatoris i furts de coure a empreses privades, sub-estacions elèctriques i en diferents punts d'obres de les línies ferroviàries i de l'AVE.
Se'ls imputa, a més dels delictes de robatori amb força i furts, els d'associació il·lícita i desordres públics.
És la primera vegada que els investigadors consideren que els detinguts integren una estructura plenament organitzada i jerarquitzada que es dedica únicament a robar cable de coure en empreses privades, en obres i en línies ferroviàries en construcció o les que es troben en manteniment.
En aquest darrers casos, les seves accions tenen una molt forta incidència, tant pel que fa al valor econòmic del material sostret i als desperfectes o danys, com a les molèsties que ocasionen als usuaris.
La detenció ha estat possible després que la Divisió d'Investigació Criminal va desplegar, a començaments del mes de juliol, un ampli dispositiu de vigilància arran de diverses denúncies interposades per empreses que haurien estat víctimes d'aquests robatoris.
L'objectiu era localitzar i identificar els autors dels fets.
En el decurs de la investigació es va poder comprovar que els presumptes lladres, ara detinguts, formaven part d'un grup criminal molt actiu.
Es tracta de romanesos que s'agrupen en clans familiars jerarquitzats amb residència a la localitat de Santa Coloma de Gramenet.
Els investigadors relacionen els integrants d'aquesta organització delictiva amb nombrosos fets, alguns dels quals estarien relacionats amb sostraccions de cable de coure a empreses de transport ferroviari i de la red elèctrica.
Els presumptes lladres, que actuaven en territori català i tenien la seva residència a Santa Coloma de Gramanet, haurien ocasionat un perjudici a les empreses afectades de més de 600.000€.
Només en un d'aquests robatoris, van ocasionar uns danys per un valor de 300.000€.
En aquest cas, els detinguts haurien assaltat un polígon d'11.000 metres quadrats on hi havia 5 naus industrials.
El seu propietari va denunciar els fets i la sostracció de fil de coure elèctric de la nau industrial, foradant el terra per poder extreure'l, així com l'acer inoxidable de la maquinària que hi havia a l'interior.
Fruit d'aquesta investigació, els mossos van escorcollar un dels domicilis del principal membe del grup delictiu, a Santa Coloma de Gramanet.
Quan els agents procedien a l'entrada del pis van veure arribar una de les furgonetes amb 4 de les persones investigades, que portaven roba bruta de sorra i pols.
A l'interior del vehicle van trobar uns 40 trossos de manega de coure, 600 kg de coure, presumptament d'alta tensió i que podria ser d'una subestació electrica, i una cisalla.
Un dels detinguts portava un tester de tensió el qual serveix per comprovar si el cable de coure porta corrent elèctrica quan van a tallar les màneges de coure.
Els detinguts, tots de nacionalitat romanesa i residents al mateix domicili de Santa Coloma de Gramanet, són:
Els detingut, amb diversos antecedents per robatori, van quedar en llibertat amb càrrecs després de declarar davant el jutge.